Vaccinare fără programare, în România! Valeriu Gheorghiță: "Este important să fie cu o stare de sănătate bună".
În curând te vei putea vaccina la locul de muncă. România și-a bătut pentru a doua zi la rând recordul la vaccinare. Aproximativ o jumătate de milion de oameni sunt pe listele de așteptare.
Vaccinare fără programare, în România! Mai durează câteva zile, spune guvernul, până când vei putea să te imunizezi fără să treci prin platformă.Valeriu Gheorghiță, coordonatorul campaniei de vaccinare: "Desigur pentru centrele de vaccinare cu AstraZeneca care nu sunt ocupate toate locurile în care nu avem liste de așteptare, se pot prezenta direct persoanele pentru vaccinare având asupra lor cartea de identitate. Este important să fie cu o stare de sănătate bună. Se respectă toate procedurile și instructiunile emise de CNCAV în ceea ce privește activitatea de vaccinat".Valeriu Gheorghiță a mai anunțat că 95% dintre cei care au făcut prima doză cu AstraZeneca s-au prezentat și la rapel. Altă veste bună e că în curând te vei putea vaccina la locul de muncă. Dacă angajatorul tău amenajează centrul, DSP vine cu dozele.România și-a bătut pentru a doua zi la rând recordul la vaccinare – peste 76 de mii de oameni imunizați în 24 de ore.Sub estimarea de 80 de mii făcută de Gheorghiță și destul de mult sub capacitatea de 115 mii de persoane anunțată azi de premierul Cîțu.În așteptarea programării:Avem însă aproximativ o jumătate de milion de oameni care sunt pe listele de așteptare. Cei mai mulți în București – peste 122 de mii. Urmează Clujul, cu peste 52 de mii. Peste 20 de mii de persoane pe listele de așteptare mai sunt în Prahova, Mureș, Brașov și Ilfov.